Source: http://www.rajec.info/article/default/4634
Timestamp: 2019-09-23 11:51:46+00:00
Document Index: 15631314

Matched Legal Cases: ['§117', '§40', '§37', '§38', '§36', '§38', '§108', '§110', '§42']

Verejná vyhláška - o predĺženie platnosti rozhodnutia o umiestnení stavby : I/64 Kľače - Šuja » Mesto Rajec
Úvod » ... » Verejná vyhláška - o predĺženie platnosti rozhodnutia o umiestnení stavby : I/64…
č.j. 01/2736/2019/UR/26-Ďu dňa 15.8.2019
na pozemku parc. číslo : líniová stavba
druh stavby : verejnoprospešná stavba
Mesto Rajec, ako miestne a vecne príslušný stavebný úrad podľa §117 zákona 50/1976 Zb. o územnom plánovaní a stavebnom poriadku v znení neskorších predpisov a doplnkov, v súlade s §40 ods. 3 posúdil žiadosť o zmenu termínu platnosti rozhodnutia na umiestnenie líniovej stavby povolenej Rozhodnutím o umiestnení stavby vydaným Mestom Rajec dňa 16.4.2007 pod číslom 01/412/2007/UR/03-Ja, ktoré bolo predĺžené Rozhodnutím vydaným Mestom Rajec dňa 9.3.2010 pod číslom 01/121/2010/UR/04-Ja a Rozhodnutím vydaným Mestom Rajec dňa 4.11.2013 pod číslom 01/1758/2013/UR/13-Ďu pre žiadateľa Slovenská správa ciest, Investičná výstavba a správa ciest, M. Rázusa 104/A, Žilina a rozhodol takto :
do 4.11.2023
Ostatné podmienky umiestnenia stavby vydaného Rozhodnutia č. 01/412/2007/UR/03-Ja zo dňa 16.4.2007 ostávajú bez zmeny.
Stavebný úrad Mesto Rajec prijal podanú žiadosť žiadateľom Slovenská správa ciest, Investičná výstavba a správa ciest, Žilina o predĺženie platnosti Rozhodnutia o umiestnení stavby, ktorá bola povolená Mestom Rajec dňa 16.4.2007 pod č. 01/412/2007/UR/03-Ja, predĺženie platnosti Rozhodnutia bolo povolené dňa 9.3.2010 pod č. 01/121/2010/UR/04-Ja a ďalšie predĺženie platnosti Rozhodnutia bolo povolené dňa 4.11.2013 pod č. 01/1758/2013/UR/13-Ďu. Dôvodom žiadosti je zdĺhavý proces prípravy predmetnej stavby.
Stavebný úrad Mesto Rajec predloženú žiadosť o predĺženie platnosti rozhodnutia o umiestnení stavby na stavbu „I/64 Kľače – Šuja“ preskúmal podľa §37 a §38 zákona č. 50/1976 Zb.
Mesto Rajec, ako miestne a vecne príslušný stavebný úrad dňa 23.11.2018 oznámil začatie konania o predĺžení platnosti územného rozhodnutia a upustenie od ústneho jednania všetkým známym účastníkom konania a dotknutým orgánom. Zároveň ich upozornil, že svoje námietky môžu uplatniť najneskôr do 7 pracovných dní odo dňa doručenia, inak k nim nebude prihliadnuté ani v ďalšom konaní. Ak účastníci konania v určenej alebo predĺženej lehote neoznámia svoje stanovisko k povoľovanej stavbe, má sa za to, že so stavbou z hľadiska ním sledovaných záujmov súhlasia. Oznámenie bolo doručované aj verejnou vyhláškou podľa §36 ods. 4 stavebného zákona.
Na základe uvedeného doručil p. Novosad Vladimír do podateľne MsÚ Rajec námietku zo dňa 3.12.2018, ktorá je zaevidovaná pod č. 3519/2018, k spisu č. 01/2736/2018, vo veci týkajúcej sa predĺženia platnosti rozhodnutia o umiestnení stavby I/64 Kľače – Šuja.
Zároveň podala námietku aj manželka pána Novosada, Mgr. Novosadová Anna dňa 3.12.2018, ktorá je zaevidovaná pod č. 3518/2018, k spisu č. 01/2736/2018, vo veci predĺženia platnosti umiestnenia stavby I/64 Rajecké Teplice – Kľače (chyba v názve stavby).
Následne Mesto Rajec ako príslušný stavebný úrad oznámil účastníkom konania, že bol spis doplnený o námietky proti vydaniu rozhodnutia.
Stavba cesty I/64 Kľače – Šuja prechádza, resp. jej umiestnenie sa nachádza v katastrálnom území Rajec.
Stanovisko Mesta Rajec k uplatňovaným námietkam zo dňa 19.6.2019 :
V roku 1994 uznesením mestského zastupiteľstva č. 10/94 bol schválený zámer prevodu pozemku KNC parcela č. 1317 o výmere 4835 m² verejnou súťažou.
Uznesením MZ Mesta Rajec č. 24/94 bol schválený predaj pozemku pre požadovaný podnikateľský zámer p. Vladimírovi Novosadovi, parcela č. 1317 o rozlohe 4835 m² na základe výsledkov verejnej obchodnej súťaže, ktorý bol realizovaný kúpnou zmluvou V726/95.
V súčasnosti na liste vlastníctva č. 1364 je uvedený zápis v časti A, pozemok registra C parcela č. 1317/1, druh pozemku trvalý trávnatý porast o výmere 3008 m², pozemok registra C parcela č. 1317/2, druh pozemku zastavaná plocha a nádvorie o výmere 1827 m² vo vlastníctve Novosad Vladimír a Anna Novosadová v podiele 1/1.
Územný plán mesta Rajec s názvom : „Územný plán sídelného útvaru Rajec – aktualizácia a doplnky“ bol schválený uznesením mestského zastupiteľstva č. 116/94. Zhotoviteľom uvedeného dokumentu bol Ing. arch. Marián Hanzalík, Bratislava.
V zmysle výkresu : „komplexný návrh“ bola navrhnutá trasa štátnej cesty I. triedy – prekládka (obchvat) rýchlostná vo variantnom riešení – variant I. a variant II – požadovaný MZ.
Variantný návrh nerieši trasu cez pozemok KNC č. 1317/1 a 1317/2 manželov Novosadovcov, variantný návrh rieši alternatívy časti „Krivín“. Podľa uvedeného výkresu nie je navrhnutá trasa cez pozemok KNC parcela 1317/1 a 1317/2.
Začatie obstarania nového územného plánu bolo v roku 2006 prijatím uznesenia mestského zastupiteľstva č. 3/2006 dňa 26.1.2006. Koncept ÚP bol verejne prerokovaný dňa 4.10.2007, zverejnený v termíne od 20.9.2007 do 22.10.2007. Na základe verejného prerokovania bolo vypracované Súborné stanovisko odborne spôsobilou osobou ÚP.
Návrh ÚP bol verejne prerokovaný dňa 11.12.2007, zverejnený v termíne od 3.12.2007 do 4.1.2008. Následne bol návrh ÚP preskúmaný Krajským stavebným úradom v Žiline, ktorý vydal dňa 21.4.2008 pod č. 2008/00084/TOM súhlasné stanovisko. Proces obstarania ÚP bol ukončený schválením výsledného dokumentu mestským zastupiteľstvom, ktoré prijalo uznesenie č. 48/2008 dňa 29.4.2008 a všeobecne záväzného nariadenia č. 1/2008.
Podľa schváleného územného plánu mesta, v grafickej časti je navrhnutá preložka cesty I/64 v kategórií B1 – zberná komunikácia. Na uvedenú komunikáciu nadväzuje návrh zbernej komunikácie v kategórii B2, ktorá sa napája na existujúcu trasu I/64 pri mostnom objekte cez rieku Rajčanku. Návrh preložky I/64 ani zberná komunikácia svojim umiestnením nezasahujú do pozemkov KNC parc. č. 1317/1 a 1317/2.
V textovej časti územného plánu je preložka cesty I/64 uvedená ako verejnoprospešná stavba, schválená Všeobecne záväzným nariadením mesta č. 1/2008. Schválený ÚPN je zverejnený na webovom sídle mesta.
Z uvedeného vyplýva, že preložka cesty I/64 bola súčasťou územného plánu z roku 1994. Taktiež je súčasťou územného plánu schváleného v roku 2008 ako verejnoprospešná stavba.
Administratívne a procesne boli pri obstaraní ÚPN dodržané všetky zákonom stanovené postupy.
Mesto Rajec ako stavebný úrad vydalo dňa 16.4.2007 pod č. 01/412/2007/UR/03-Ja Rozhodnutie o umiestnení stavby na stavbu : I/64 Kľače – Šuja, líniová stavba, ktorej umiestnenie bude v kat. území Kľače, Rajec, Šuja pre žiadateľa Slovenská správa ciest, Investičná výstavba a správa ciest, M. Rázusa 104/A, 010 01 Žilina.
Stanovisko žiadateľa Slovenská správa ciest, Investičná výstavba a správa ciest, Žilina zo dňa 7.2.2019 pod č. SSC/3603/2019/6451/3992 :
SSC IVSC Žilina pre pripravovanú stavbu „I/64 Kľače - Šuja“ požiadala v čase platnosti územného rozhodnutia, listom č. SSC/4264/6451/2018/28529 zo dňa 14.9.2018 o predĺženie platnosti rozhodnutia o umiestnení stavby vydaného pod č.01/412/2007/ÚR/03-Ja zo dňa 16.4.2007, ktoré bolo predĺžené rozhodnutím č.j. 01/121/2010/ÚR/04-Ja z 9.3.2010 a následne rozhodnutím č.j. 01/1758/2013/UR/13-ĎU zo dňa 4.11.2013. V zmysle aktuálneho rozhodnutia bola doba platnosti do 4.11.2018. Nakoľko v tomto termíne nie je možné požiadať o vydanie stavebného povolenia, požiadali sme o predĺženie platnosti rozhodnutia na obdobie 5 rokov. Stavba je stále v príprave SSC IVSC Žilina. V súčasnosti sa spracúva Štúdia realizovateľnosti Žilina - Topoľčany súčasťou, ktorej je aj predmetná stavba.
Parcely KN 1317/1 a KN 1317/2 sa nachádzajú v katastrálnom území Rajec a sú v území, na ktoré je vydané právoplatné územné rozhodnutie v mieste predpokladaného trvalého záberu .
Stavba „I/64 Kľače - Šuja“ - preložky trasy cesty I/64 a cesty II/517 sú v súlade s platným Územným plánom Mesta Rajec (ÚPN - M Rajec) a sú zaradené medzi verejnoprospešné stavby Všeobecne záväzným nariadením (VZN) Mesta Rajec č.1/2008, v ÚP VÚC Žilinského kraja, VZN ŽSK č.6/2005 o záväzných častiach zmien a doplnkov Územného plánu veľkého územného celku
Žilinského kraja a jeho záväznou časťou, vyhlásenou Nariadením vlády SR č.22311998 z 26.5.1998, so záväznou časťou Zmien a doplnkov Územného plánu veľkého územného celku Žilinského kraja vyhlásenou VZN ŽSK č.6 dňa 27.4.2005 a so Zmenami doplnkov č.2 ÚPN VÚC ŽK prejednané a schválené zastupiteľstvom ŽK dňa 4.9.2006.
Vzhľadom na to, že sa jedná o stavbu verejnoprospešnú, stavebný úrad v územnom konaní neskúma vlastnícke a iné práva žiadateľa k pozemkom, na ktorých sa má umiestniť stavba, pozemok je možné na navrhovaný účel vyvlastniť ak cieľ vyvlastnenia nemožno dosiahnuť dohodou alebo iným spôsobom /§38 /(ak nemá navrhovateľ k pozemku vlastnícke alebo iné právo, možno bez súhlasu vlastníka územné rozhodnutie o umiestnení stavby alebo rozhodnutie o využití územia vydať len vtedy, ak možno pozemok na navrhovaný účel vyvlastniť) a §108 ods.2 písm.a a písm.f (vyvlastniť možno len vo verejnom záujme na a) verejnoprospešné stavby podľa schválenej územnoplánovacej dokumentácie a f) výstavbu a správu diaľnic, ciest a miestnych komunikácií vrátane zriadenia ich ochranných pásem podľa osobitných predpisov) a §110 ods.1l (vyvlastniť možno len vtedy, ak cieľ vyvlastnenia nemožno dosiahnuť dohodou alebo iným spôsobom).
Toto rozhodnutie má povahu verejnej vyhlášky podľa §42 ods. 2 stavebného zákona. Toto rozhodnutie musí byť vyvesené po dobu 15 dní na úradnej tabuli v príslušnej obci. Po uplynutí stanovenej lehoty žiadame rozhodnutie zaslať späť na Mesto Rajec, Nám. SNP 2/2, 015 01 Rajec.